প্রধানমন্ত্রী ২৯ ও ৩০ সেপ্টেম্বর গুজরাট সফর করবেন

প্রধানমন্ত্রী সুরাট, ভাবনগর, আমেদাবাদ এবং অম্বাজিতে প্রায় ২৯ হাজার কোটি টাকার একগুচ্ছ উন্নয়নমূলক প্রকল্পের উদ্বোধন ও শিলান্যাস করবেন এই প্রকল্পগুলি আন্তর্জাতিক মানের পরিকাঠামো গড়ে তুলবে, যোগাযোগ ব্যবস্থার উন্নতি ঘটাবে এবং তাৎপর্যপূর্ণভাবে জীবনযাত্রার মানোন্নয়ন করবে প্রধানমন্ত্রী আমেদাবাদ মেট্রো প্রকল্পের প্রথম পর্যায়ের উদ্বোধন করবেন এবং গান্ধীনগর ও মুম্বাই সেন্ট্রালের মধ্যে বন্দে ভারত এক্সপ্রেসের যাত্রার সূচনা করবেন প্রধানমন্ত্রী বন্দে ভারত এক্সপ্রেস এবং আমেদাবাদ মেট্রো রেলে সফরও করবেন প্রধানমন্ত্রী ভাবনগরে বিশ্বের প্রথম সিএনজি টার্মিনাল প্রকল্পের শিলান্যাস করবেন প্রধানমন্ত্রী ৩৬তম জাতীয় প্রতিযোগিতার উদ্বোধন করবেন; গুজরাটে এই প্রথম প্রতিযোগিতাটি অনুষ্ঠিত হচ্ছে প্রধানমন্ত্রী সুরাটে হীরে ব্যবসার উন্নয়নকে ত্বরান্বিত করতে গৃহীত গ্রীন সিটি প্রকল্পের প্রথম পর্বের উদ্বোধন করবেন প্রধানমন্ত্রী নতুন একটি ব্রডগেজ লাইনের শিলান্যাস করবেন, এরফলে অম্বাজি যেতে তীর্থযাত্রীদের সুবিধা হবে প্রধানমন্ত্রী অম্বাজি মন্দির দর্শন করবেন এবং সেখানে পুজো দেবেন; তিনি গব্বরতীর্থে মহা আরতি অংশ নেবেন প্রধানমন্ত্রী আমেদাবাদে নবরাত্রি উৎসবে অংশগ্রহণ করবেন প্রধানমন্ত্রী শ্রী নরেন্দ্র মোদী ২৯ ও ৩০ সেপ্টেম্বর গুজরাট সফর করবেন। ২৯ তারিখ সকাল ১১টার সময় তিনি সুরাটে ৩ হাজার ৪০০ কোটি টাকার বেশি উন্নয়ন মূলক প্রকল্পের উদ্বোধন ও শিলান্যাস করবেন। এরপর তিনি ভাবনগর যাবেন। সেখানে প্রায় ৫ হাজার ২০০ কোটি টাকার বিভিন্ন উন্নয়ন মূলক প্রকল্পের উদ্বোধন ও শিলান্যাস করবেন। সন্ধ্যে ৭টার সময় শ্রী মোদী আমেদাবাদে নরেন্দ্র মোদী স্টেডিয়ামে ৩৬তম জাতীয় ক্রীড়া প্রতিযোগিতার উদ্বোধন করবেন। এরপর আমেদাবাদে রাত ৯টার সময় জিএমডিসি ময়দানে তিনি নবরাত্রি উৎসবে অংশগ্রহণ করবেন। ৩০ সেপ্টেম্বর সকাল সাড়ে ১০টায় গান্ধীনগর স্টেশন থেকে মুম্বাইগামী বন্দে ভারত এক্সপ্রেসের যাত্রার সূচনা করবেন। ওই ট্রেনে করে তিনি কালুপুর পর্যন্ত যাবেন। বেলা ১১.৩০ মিনিটে শ্রী মোদী আমেদাবাদ মেট্রো রেল প্রকল্পের উদ্বোধন করবেন। তিনি কালুপুর স্টেশন থেকে দূরদর্শন কেন্দ্র মেট্রো স্টেশন পর্যন্ত মেট্রো রেলে সফর করবেন। আমেদাবাদ এডুকেশন সোস্যাইটিতে তিনি এই মেট্রো রেলের প্রথম পর্বের উদ্বোধন করবেন। বিকেল ৫.৪৫ মিনিটে অম্বাজিতে প্রধানমন্ত্রী প্রায় ৭ হাজার ২০০ কোটি টাকার একগুচ্ছ উন্নয়নমূলক প্রকল্পের উদ্বোধন ও শিলান্যাস করবেন। এরপর সন্ধ্যে ৭টা নাগাদ তিনি অম্বাজি মন্দির দর্শন করবেন এবং পুজো দেবেন। ৭.৪৫ মিনিটে গব্বর তীর্থে শ্রী মোদী মহা আরতীতে অংশ নেবেন। বিভিন্ন প্রকল্পের উদ্বোধন ও শিলান্যাসের মধ্য দিয়ে আন্তর্জাতিক মানের পরিকাঠামো গড়ে তোলা, শহরাঞ্চলে যোগাযোগ ব্যবস্থার উন্নতি এবং বহুস্তরীয় যোগাযোগ ব্যবস্থার মানোন্নয়ন ঘটাতে প্রধানমন্ত্রী যে প্রতিশ্রুতি দিয়েছিলেন তা পূরণ করবেন। এর মধ্য দিয়ে সাধারণ মানুষের জীবনযাত্রার মানোন্নয়ন ঘটাতে তাঁর সরকারের নিরলস উদ্যোগের প্রমান পাওয়া যায়। সুরাটে প্রধানমন্ত্রী প্রধানমন্ত্রী সুরাটে ৩ হাজার ৪০০ কোটি টাকার বেশি উন্নয়ন মূলক প্রকল্পের উদ্বোধন ও শিলান্যাস করবেন। এই প্রকল্পগুলির মধ্যে রয়েছে জল সরবরাহ, পয়ঃনিকাশী ব্যবস্থাপনা, গ্রীন সিটি নির্মাণ, জীব বৈচিত্র্য উদ্যান গড়ে তোলা । এছাড়াও শহরে পুরনো স্থাপত্যগুলির রক্ষণাবেক্ষণ, সিটিবাস/বিআরটিএস পরিকাঠামো, বৈদ্যুতিক গাড়ি চলাচল করার উপযুক্ত পরিকাঠামো সহ কেন্দ্র ও রাজ্যের যৌথ উদ্যোগে বিভিন্ন প্রকল্পের বাস্তবায়ন করা হবে। প্রধানমন্ত্রী ডায়মন্ড রিসার্চ অ্যান্ড মার্কেনটাইল (ড্রিম) সিটি প্রকল্পের প্রথম পর্বের সড়ক পরিকাঠামো গড়ে তোলার প্রকল্পের উদ্বোধন করবেন। সুরাটে হীরে ব্যবসার উন্নয়নে এই প্রকল্প সহায়ক হবে। শ্রী মোদী ড্রিম সিটি প্রকল্পের দ্বিতীয় পর্বের শিলান্যাসও করবেন। তিনি জীব বৈচিত্র্য উদ্যানের শিলান্যাস করবেন। ৮৭ হেক্টর জমির ওপর এই পার্ক গড়ে তোলা হবে। শ্রী মোদী সুরাটে সায়েন্স সেন্টারে খোঁজ সংগ্রহশালাটির উদ্বোধন করবেন। শিশুদের চাহিদার কথা বিবেচনা করে এখানে মতবিনিময়ের জন্য প্রয়োজনীয় ব্যবস্থা থাকবে। ভাবনগরে প্রধানমন্ত্রী প্রধানমন্ত্রী ভাবনগরে ৫ হাজার ২০০ কোটি টাকার বিভিন্ন উন্নয়ন মূলক প্রকল্পের উদ্বোধন ও শিলান্যাস করবেন। তিনি বিশ্বের প্রথম সিএনজি টার্মিনালের ভিত্তিপ্রস্তর স্থাপন করবেন। এই বন্দর নির্মাণে ব্যয় হবে ৪ হাজার কোটি টাকার বেশি। সিএনজি টার্মিনাল ছাড়াও সংশ্লিষ্ট অঞ্চলে বিভিন্ন চাহিদার কথা বিবেচনা করে নানা প্রকল্পের পরিকল্পনা করা হয়েছে। এই বন্দরটিতে কন্টেনার টার্মিনাল, বহুমুখী টার্মিনাল এবং তরল পদার্থ জাহাজ থেকে নামানোর পরিকাঠামো গড়ে তোলা হবে। সিএনজি টার্মিনালটি পরিবেশ বান্ধব জ্বালানীর জন্য সহায়ক হবে। প্রধানমন্ত্রী ভাবনগরে ২০ একর জমির ওপর নির্মিত একটি আঞ্চলিক বিজ্ঞান কেন্দ্রের উদ্বোধন করবেন। এরজন্য ব্যয় হবে প্রায় ১০০ কোটি টাকা। এই কেন্দ্রে সামুদ্রিক নানা উপাদানের ওপর তথ্য সম্বলিত একটি প্রদর্শনী কক্ষ গড়ে তোলা হয়েছে। এখান থেকে শিশুরা তাদের সৃজনশীল ভাবনাকে বিকশিত করতে পারবেন। শ্রী মোদী সাওনি প্রকল্পের দ্বিতীয় পর্বের , পালিটানা সৌর প্রকল্পের, এবং চোরভদলা অঞ্চলে জল প্রকল্পের উদ্বোধন করবেন। আমেদাবাদে প্রধানমন্ত্রী প্রধানমন্ত্রী আমেদাবাদে নরেন্দ্র মোদী স্টেডিয়ামে ৩৬তম জাতীয় ক্রীড়া প্রতিযোগিতার উদ্বোধন করবেন। দেশের বিভিন্ন প্রান্তের ক্রীড়াবিদরা এতে অংশ নেবেন। তিনি ডেসারে স্বর্ণিম গুজরাট ক্রীড়া বিশ্ববিদ্যালয়ের উদ্বোধন করবেন। গুজরাটে এই প্রথম জাতীয় ক্রীড়া প্রতিযোগিতা অনুষ্ঠিত হচ্ছে। ২৯ সেপ্টেম্বর থেকে ১২ অক্টোবর পর্যন্ত দেশের বিভিন্ন প্রান্তের ১৫ হাজার খেলোয়াড়, প্রশিক্ষক এবং আধিকারিক এতে অংশ নেবেন। আমেদাবাদ, গান্ধীনগর, সুরাট, ভাদোদারা, রাজকোট এবং ভাবনগরে এই প্রতিযোগিতার ৩৬টি ইভেন্ট অনুষ্ঠিত হবে। গুজরাটের মুখ্যমন্ত্রী থাকার সময় এবং বর্তমানে প্রধানমন্ত্রী হিসেবে দায়িত্ব পালনে সময় শ্রী মোদী খেলাধুলার মানোন্নয়নকে বিশেষ গুরুত্ব দিয়ে থাকেন। আমেদাবাদে শ্রী মোদী মেট্রো প্রকল্পের প্রথম পর্যায়ের উদ্বোধন করবেন। ৩২ কিলোমিটার দীর্ঘ ইস্ট-ওয়েস্ট প্রকল্পটি অ্যাপারেল পার্ক থেকে থালতেজ পর্যন্ত এবং নর্থ-সাউথ করিডরে মোতেরা থেকে গ্যাসপুর পর্যন্ত ট্রেন চলাচল করবে। এই প্রকল্প নির্মাণে ব্যয় হয়েছে ১২ হাজার ৯০০ কোটি টাকা। প্রকল্প নির্মাণে পরিবেশ বান্ধব বিভিন্ন উদ্যোগ নেওয়া হয়েছে। আমেদাবাদ মেট্রো রেলে যে ট্রেনগুলি চলাচল করবে সেগুলি চলাচলের সময় জ্বালানী সংরক্ষণের বিষয়ে গুরুত্ব দেওয়া হবে। প্রধানমন্ত্রী গান্ধীনগর ও মুম্বাইয়ের মধ্যে নতুন উন্নতমানের বন্দে ভারত এক্সপ্রেসের যাত্রার সূচনা করবেন। অত্যাধুনিক সুযোগ-সুবিধাযুক্ত এই ট্রেনে দুর্ঘটনা এড়াতে ‘কবচ’ সুরক্ষা ব্যবস্থা থাকছে। ট্রেনটিতে যাত্রী স্বাচ্ছন্দ্যের কথা বিবেচনা করে বিভিন্ন উদ্যোগ নেওয়া হয়েছে। অম্বাজিতে প্রধানমন্ত্রী প্রধানমন্ত্রী অম্বাজিতে ৭ হাজার ২০০ কোটি টাকার বেশি বিভিন্ন উন্নয়নমূলক প্রকল্পের উদ্বোধন ও শিলান্যাস করবেন। তিনি পিএম আবাস যোজনা ৪৫ হাজার গৃহ নির্মাণ প্রকল্পের শিলান্যাস করবেন। এছাড়াও তরঙ্গহিল-অম্বাজি-আবু রোড এর মধ্যে নতুন ব্রডগেজ লাইনের শিলান্যাস করবেন ও প্রসাদ প্রকল্পে অম্বাজি মন্দিরে তীর্থযাত্রীদের সুবিধার্থে বিভিন্ন প্রকল্পের শিলান্যাস করবেন। ৫১টি শক্তিপীঠের মধ্যে অম্বাজি অন্যতম। নতুন পরিকাঠামোগত প্রকল্পগুলি বাস্তবায়িত হলে তীর্থযাত্রীরা উপকৃত হবেন। এছাড়াও শ্রী মোদী দীসা, অম্বাজি বাইপাস রোড সহ বিভিন্ন বায়ুসেনার বিমান ঘাঁটিতে পরিকাঠামো নির্মাণ সংক্রান্ত প্রকল্পের শিলান্যাস করবেন। তিনি ওয়েস্টার্ন ফ্রেট ডেডিকেটেড করিডরের ৬২ কিলোমিটার দীর্ঘ রেলপথ এবং পালানপুর বাইপাস লাইনের ১৩ কিলোমিটার দীর্ঘ রেলপথ জাতির উদ্দেশে উৎসর্গ করবেন। এরফলে পিপাভাও, কান্দলার দীনদয়াল বন্দর এবং মুন্দ্রা বন্দর সহ গুজরাটের বিভিন্ন বন্দরের পণ্য পরিবহনে সুবিধা হবে। ৬২ কিলোমিটার রেলপথ উদ্বোধনের পর পশ্চিমাঞ্চলীয় ফ্রেট করিডরের ৭৩৪ কিলোমিটার পথে রেল চলাচল করবে। প্রধানমন্ত্রী বেশ কয়েকটি সড়ক প্রকল্পও জাতির উদ্দেশে উৎসর্গ করবেন। এরমধ্যে উল্লেখযোগ্য হল মিঠা-থারাড-দিশা সড়ক প্রকল্পর সম্প্রসারণ ।